armvectores/hy_wikipedia_2023 huggingface dataset:
Samsung Galaxy A50

Samsung Galaxy A50, «Samsung Electronics» ընկերության սմարթֆոնը Galaxy A դասից, որը փոխարինելու է եկել Galaxy J դասին։ A50 սերիան ներկայացվել է 2019 թվականի փետրվարի 25-ին։


== Տեխնիկական բնութագրեր ==
Կորպուսի նյութ՝ պլաստիկա (Glasstic), Corning Gorilla Glass 3
Օպերացիոն համակարգ՝ Android 9.0 (Pie) + OneUI 1.x
SIM՝ երկու նանո սիմ
Էկրան՝ անկյունագիծ՝ 6,4", թույլտվություն՝ 1080 х 2340, 19,5:9, ppi 403
Պրոցեսոր՝ ութ միջուկային Exynos 9610
Գրաֆիկա՝ Mali G72 MP3
Օպերատիվ հիշողություն՝ 4/6 ԳԲ
Տվյալները պահպանելու հիշողություն՝ 64/128 ԳԲ (ստանդարտ UFS 2.1)
Լրացուցիչ հիշողություն՝ microSD մինչև 512 ԳԲ
Միացումներ՝ USB Type-C
Հիմնական տեսախցիկ՝ 25 ՄՊ (f/1.7) + 5 ՄՊ (f/2.2) + 8 ՄՊ (f/2.2), LED բռնկում
Առջևի տեսախցիկ՝ 25 ՄՊ, f/2.0, կողքի ազդեցություն
Ցանցեր՝ 2G/3G/LTE
Ինտերֆեյս՝ Wi-Fi a/b/g/n/ac, Bluetooth 5.0, NFC, ANT+
Նավիգացիա՝ GPS, ԳԼՈՆԱՍ
Լրացուցիչ՝ FM-ռադիո, մոտեցնող սենսոր, արագացուցիչ, լույսի ցուցիչ, հոլակ, Հոլլի ցուցիչ, մատնահետքի սքաներ, վերաբացում դեմքով, Samsung Pay, Google Pay
Մարտկոց՝  4000 մԱժ, տեսադիտման ռեժիմ՝ մինչև 19 ժամ
Չափսեր՝ 158.5 x 74.7 x 7,7 մմ
Քաշ՝ 166 գր


== Ծրագրային ապահովում ==
Galaxy A50-ը, սերիայի բոլոր մոդելների նման, աշխատում է Android Pie-ով (9.0)՝ ֆիրմային OneUI 1.x. թաղանթով։
2019 թվականի հունիսին, իսկ հետո՝ նաև հուլիսին, սմարթֆոնը թարմացումներ է ստացել։ Հունիսյան թարմացումը լուծել է դանդաղեցված ռեժիմում տեսանյութի ձայնագրման խնդիրը, հուլիսյանը՝ անվտանգության որոշ խնդիրներ։
Galaxy A50-ն աջակցում է դեմքով վերաբացում, մոդելի մեջ կա մատնահետքի սքաներ, որը գտնվում է ոչ թե հետևի վահանակի վրա, այլ տեղադրված է էկրանի մեջ։ Սմարթֆոնն ունի Always On Display ֆունկցիան՝ ի տարբերություն սերիայի նախորդ մոդելների։
Samsung-ի պաշտոնական կայքի FAQ բաժնում կա հոդված՝ «Samsung Galaxy-ում հայտնվել է «Տեսախցիկի խափանում» սխալը»։


== Վաճառք ==
Galaxy A30-ը և Galaxy A50-ը A սերիայի առաջին սմարթֆոննեն են, որոնք ներկայացվել են հանրությանը։ Անոնսը տեղի է ունեցել 2019 թվականի փետրվարի 25-ին։
Ռուսական շուկայում Galaxy A50-ի վաճառքները սկսվել են 2019 թվականի մարտի 18-ին՝ Galaxy A20-ի և Galaxy A30-ի հետ միաժամանակ։ Galaxy A50 4/64 ԳԲ-ի գինը 19 990 ռուբլի էր, իսկ Galaxy A50 6/128 ԳԲ-ը՝ 24 990 ռուբլի։
2019 թվականի օգոստոսի 22-ին ընկերությունը ներկայացրել է Galaxy A50s-ի բարելավված մոդելը՝ ավելի հզոր հիմնական տեսախցիկով։
Samsung ընկերության հայտարարության համաձայն՝ ընկերության կողմից վաճառված սմարթֆոնների ընդհանուր թիվը 2019 թվականի երկրորդ եռամսյակում աճել է A50 և A70 մոդելների հաշվին։


== Ծանոթագրություններ ==


== Արտաքին հղումներ ==
«2019թ Samsung A50 սմարթֆոնի ակնարկ (SM-A505FN/DS)»։ Mobile-Review (ռուսերեն)։ 2019-04-23 
«Samsung Galaxy A50 սմարթֆոնի ակնարկ»։ iXBT (ռուսերեն)։ 2019-04-24
Օրեստովկա

Օրեստովկա (ուկրաիներեն՝ Орестівка), գյուղ Ուկրաինայի Չեռնովցիի մարզի Խոտինի շրջանում։
2001 թվականի տվյալներով Օրեստովկա գյուղում բնակվում էր 569 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1524) Իոնսու

(1524) Իոնսու (անգլ.՝ Joensuu), աստերոիդ աստերոիդների հիմնական գոտում։ Հայտնաբերվել է 1939 թվականի սեպտեմբերի 18-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 3,107533 ա. մ., առավելագույնը մոտենում է 2,7275 ա. մ. հեռավորության վրա և հեռանում 3,4875 ա. մ.։ Արեգակի շուրջ մեկ ամբողջական պտույտ է կատարում 2000,88 երկրային օրվա ընթացքում, իր ուղեծրով շարժվելով միջինում 0,17992 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1524) Իոնսու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գագիկ Օհանջանյան

Գագիկ Շահենի Օհանջանյան (1964 փետրվարի 6, Սոս, Մարտունու շրջան - 1994 հունվարի 27, Ներքին Վեյսալի), հայ ազատամարտիկ։


== Կենսագրություն ==
Ծնվել է 1964 թվականի փետրվարի 6-ին, Մարտունու շրջանի Սոս գյուղում։ Միջնակարգ կրթություն ստանալուց հետո, ուսումը շարունակել է Մարտունի քաղաքի պրոֆտեխուսումնարանում։ 1982-1984 թվականներին ծառայել է Խորհրդային բանակում։ Զորացրվելուց հետո աշխատել է գյուղի կոլտնտեսությունում՝ որպես տրակտորիստ։ Զինվորագրվել է Մարտունու գնդում։ Եղել է տանկի հրամանատար։ Մասնակցել է Ամարասի ձորակի պաշտպանությանը, Աղդամի ու Ֆիզուլու շրջանների կրակակետերի վերացման համար մղված մարտերին։ Անհայտ կորել է 1994 թվականի հունվարի 27-ին, Ներքին Վեյսալիի ուղղությամբ իրականացված հակահարձակման ժամանակ։ Ամուսնացած էր, ունի երկու երեխա։


== Ծանոթագրություններ ==
Կորիզակ

Կորիզակ, բջջակորիզի ոչ մշտական բաղադրամասը, դիտվում է միայն բջջի բաժանման նախապատրաստական շրջանում։


== Հայտնագործում ==
Հայտնաբերել է Բարբարա Մակ-Կլինտոկը։


== Կառուցվածք ==
Կորիզակները խիտ գնդաձև գոյացություններ են, չունեն թաղանթ և անմիջականորեն շփվում է կորիզանյութի հետ։ Կորիզակները երևում են միայն չբաժանվող բջիջներում, իսկ բաժանվող բջիջներում քայքայվում են։ Իսկ երբեմն կորիզակը դիտվում է միայն բջջի բաժանման նախապատրաստական՝ ինտերֆազի շրջանում և ապա անհետանում, երբ սկսվում է բաժանման գործընթացը։ Իսկ բաժանման վերջում կորիզակը նորից ձևավորվում է։
Կորիզում կորիզակը սովորաբար մեկն է, բայց պատահում է և մեկից ավելի կորիզակներ։ Երբեմն կորիզակին ամրացած է լինում փոքրիկ քրոմոսոմային մի մարմնիկ, որն առավել պարզ է արտահայտված կաթնասունների էգերի մարմնի բջիջներում և կոչվում է սեռական քրոմոսոմին։ Այդ երևույթը երբեմն փորձում են օգտագործել կաթնասունների և մարդու սեռը որոշելու համար։ Մարդու պտղամերձ հեղուկում, մինչև պտղի սկզբնական սեռական հատկանիշների առաջանալը, սեռական քրոմատինը առկա է։
Քրոմոսոմի կույտերի արանքներում եղած տարածությունը լցված է շատ մանր հատիկներով. առանց էլեկտրոնային մանրադիտակի շատերը կարծում էին, որ այդ տարածությունը լցված է կորիզակներով։


== Բաղադրություն ==

Կորիզակի բաղադրության մեջ մտնում են՝

ՌՆԹ
սպիտակուց
ԴՆԹ
ռիբոնուկլեոպրոտեիդներԿորիզում կորիզակը և քրոմատինը հարուստ են նուկլեինաթթուներով։ Կորիզակի կազմի մեջ մտնում է ՌՆԹ, քրոմատինում՝ ԴՆԹ։ Վերջիններիս առկայության շնորհիվ կորիզակը ինտենսիվ ներկվում է։


== Կորիզակի առաջացում ==

Կորիզակի առաջանում է քրոմոսոմի՝ ռ-ՌՆԹ-ի կառուցվածքը ծածկագրող հատվածի շուրջը։


== Ֆունկցիաներ ==
Կորիզակի ֆունկցիաներն են՝

ռիբոսոմի մեծ և փոքր հատվածների միացումը
ռ-ՌՆԹ-ի սինթեզ։Կորիզակի ԴՆԹ-ի վրա տեղի է ունենում ռ-ՌՆԹ-ի սինթեզ։ Այստեղ ռիբոսոմային ՌՆԹ-ն, միանում է սպիտակուցի հետ՝ ռիբոնուկլեոպրոտեիդ, ձևավորվում են ռիբոսոմները, որոնք այնուհետև անցնում են ցիտոպլազմա։


== Աղբյուրներ ==
Ընդհանուր Կենսաբանություն, հեղինակ Նադեժդա Բեգլարյան, էջ 112
Կենսաբանություն, հեղինակ՝ Տիգրան Թանգամյան, էջ 55
Կենսաբանություն, հեղինակ՝ Սիսակյան, էջ 25
Schluenzen>Schluenzen F, Tocilj A, Zarivach R, Harms J, Gluehmann M, Janell D, Bashan A, Bartels H, Agmon I, Franceschi F, Yonath A (2000)։ «Structure of functionally activated small ribosomal subunit at 3.3 angstroms resolution»։ Cell 102 (5): 615–23։ PMID 11007480։ doi:10.1016/S0092-8674(00)00084-2 


== Ծանոթագրություններ ==
Սակակի

Սակակի (ճապ.՝   坂城町  'Սակակի-մատի'), ավան Ճապոնիայում։ Գտնվում է Նագանոյի պրեֆեկտուրայում։ Ավանի ամբողջ մակերեսը կազմում է 53,64 կմ², բնակչությունը՝ 14 984 մարդ, իսկ խտությունը 279,34 մարդ/կմ²։


== Աշխարհագրական դիրք ==
Ավանը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Տիկումա և Ուեդա քաղաքների հետ։


== Բնակչություն ==
Բնակչությունը կազմում է 14 984 մարդ (2014 թվականի օգոստոսի 1), խտությունը՝ 279,34 մարդ/կմ²։


== Սիմվոլիզմ ==
Ավանի ծառը համարվում է  Celtis sinensis-ը, ծաղիկը՝ վարդը։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Մյունիբա Մազարի

Մյունիբա Մազարի (ուրդու՝ منیبہ مزاری‎‎, մարտի 3, 1987(1987-03-03)), պակիստանցի նկարիչ, մոդել, ակտիվիստ, մոտիվացիոն խոսնակ և հեռուստահաղորդավար։ Սայլակ օգտագործող պակիստանցի առաջին մոդելն է։ Նա նաև ՄԱԿ-ի Պակիստանի կանանց ազգային դեսպանն է։ Մյունիբան նաև երգիչ է և ակտիվիստ։


== Կենսագրություն ==
Մյունիբա Մազարին ունի բելուջիական ծագում։ Բարերարների ջանքերի միջոցով Մյունիբան ստեղծել է իր ապրանքանիշը՝ «Muniba's Canvas» (Մունիբա կտավ)՝ «Թողեք ձեր պատերը գույներ հագնեն» կարգախոսով։
Մյունիբա Մազարին ներկայումս ՄԱԿ-ի Կանանց Պակիստանի ազգային դեսպանն է։ Նա մասնակցել է տարբեր համաժողովների և ֆորումներում որպես մոտիվացիոն խոսնակ՝ առաջին անգամ ելույթ ունենալով TEDx Իսլամաբադում։ Նա այն երկու պակիստանցիներից մեկն է, որոնք 2015 թվականին ընդգրկվել են BBC-ի 100 առավել ոգեշնչող կանանց ցանկում և Պակիստանի հեռուստատեսային կորպորացիայում աշխատում է որպես ոչ մշտական հաղորդավար՝ լինելով սայլակ օգտագործող առաջին աշխատակիցը։ Բացի այդ, Մյունիբան Toni&Guy-ի սայլակ օգտագործող առաջին մոդելն է Պակիստանում։
Մյունիբան մոտիվացիոն ելույթներ է ունեցել տարբեր հարթակներից, ինչպիսիք են TEDx, Ձեռնարկատերերի կազմակերպություն (EO), Երիտասարդ նախագահների կազմակերպություն (YPO), Երիտասարդական ձեռնարկատիրական կազմակերպություն (ԵԿԿ), Համաշխարհային առաջնորդների համաժողով (GLC) 2016, VCON Մալայզիա 2017, Vcon Դուբայ 2017, Պակիստանի առաջնորդության գագաթնաժողով և այլն։ Նա Պակիստանի առաջին բարի կամքի դեսպանն է ՄԱԿ-ի կանանց համար։ Մյունիբան 2016 թվականին Ֆորբսի մինչև 30 տարեկան 30-ներից մեկն է մեդիա և մարկետինգ անվանակարգում, ինչպես նաև հանդիսանում է Պակիստանի ազգային հեռուստատեսության հաղորդավար։


== Ծանոթագրություններ ==


== Արտաքին հղումներ ==
Why Am I Even Alive? | Muniba Mazari
Ճակատք (հանդ)

Ճակատք, հանդ Սյունիքի մարզում, Սյունիքի բարձրավանդակում, Լերկասար լեռան հարավարևմտյան լանջին, Մեծշեն գետի ձախափնյակում, Նորավան գյուղից 9,5 կմ հյուսիս-արևելք։


== Ծանոթագրություններ ==
Արմեն Մալխասյան

Արմեն Սամվելի Մալխասյան (դեկտեմբերի 24, 1969(1969-12-24), Երևան, Հայկական ԽՍՀ, ԽՍՀՄ), հայ գրող, վիպասան։


== Կենսագրություն ==
Արմեն Մալխասյանը ծնվել է 1969 թվականի դեկտեմբերի 24-ին Երևանում։ 1977-1987 թվականներին սովորել է թիվ 120 միջանկարգ դպրոցում։ 1987-1995 թվականներին սովորել է Երևանի պոլիտեխնիկական ինստիտուտի էլեկտրատեխնիկական ֆակուլտետի Երեկոյան էլեկտրաէներգետիկական բաժնում։ 1988-1990 թվականներին ծառայել է ԽՍՀՄ Զինված ուժերում։


=== Ընտանիքը ===
Կինը՝ Գոհար Դիլանյան
Երեխաները՝

Աննա Մալխասյան
Սոնա Մալխասյան
Արգիշտի Մալխասյան


== Ստեղծագործություններ ==
Արմեն Մալխասյանը գրական գործունեությամբ սկսել է հետաքրքրվել 7-8 տարեկանից, սակայն լրջորեն զբաղվել է 2000 թվականից։ Իր ստեղծագործությունները հիմնականում պատմական ժանրի մեջ են, որը վառ արտացոլվել է իր բանաստեղծությունների, պատմվածքների, վիպակների և պատմավեպերի մեջ։
2010 թվականին լույս տեսած «Տիգրան Մեծ» պատմավեպում նա փորձել է արքային ներկայացնել ոչ իբրև խորհրդանիշ-թագավոր, այլ որպես սովորական մարդ, որը բավականին բարդ ճակատագիր է ունեցել։ Արմեն Մալխասյանը իր պատմավեպը նվիրել է Տիգրան Մեծի ծննդյան 2150-ամյակին։


== Երկերի մատենագիտություն ==
«Հայկ և Բել», 2002, (վիպակ).
«20.000 տաղանդ Ծոփքի համար», 2006 (պատմավեպ).
«Տիգրան Մեծ», 2010 (պատմավեպ).
«Բալլադ պաշտոնի մասին», 2010 (վիպակ).
«Ճակատագրական Սիգարետը», 2011 (վիպակ).
«Վիրավորանք», 2012 (պատմվածք).
«Լամասարի Գեղեցկուհին», 2013 (պատմավեպ).
«Արամ Հարիգանի ոդիսականը», 2015 (ֆանտաստիկ վեպ).
«Հազկերտի ցասումը», 2015 (պատմավեպ).
«Պոետը և աղջիկը», 2016 (պատմվածք)
«Թե ինչպես Խոջա Նասրեդինը ծանոթացավ իր էշի հետ», 2017 (պատմվածք).


=== Անավարտ ստեղծագործություններ ===
«Սիրիայի փոխարքան», («Տիգրան Մեծ» պատմավեպի շարք).
«Կրոնական պատերազմներ», (Հազկերտի ցասումը վեպի շարունակությունը).
«Արամը և Խաչակրաց արշավանքը», (ֆանտաստիկ վեպ).
«Թզուկների քաղաքը» (դիցապատում).
«Խաչագողի հիշատակարանը», (Րաֆֆու համանուն վեպի հիման վրա).
«Տիգրան Մեծ» (վեպի նոր խմբագրված տարբերակը).


== Ծանոթագրություններ ==


== Արտաքին հղումներ ==
Արմեն Մալխասյան
Հայկ և Բել
Լույս է տեսել Ա. Մալխասյանի «Տիգրան Մեծ» պատմավեպը
Արմեն Մալխասյան, Արամ Հարիգանի ոդիսականը
(5427) Ջենսմարտին

(5427) Ջենսմարտին (անգլ.՝ Jensmartin), աստերոիդ աստերոիդների գոտի ներքին մասում։ Հայտնաբերվել է 1986 թվականի մայիսի 13-ին Պոլ Յենսենի կողմից Բրորֆելդեում։
Միջին հեռավորությունը Արեգակից կազմում է 1,931542 ա. մ., առավելագույնը մոտենում է 1,7872 ա. մ. հեռավորության վրա և հեռանում 2,0758 ա. մ.։ Արեգակի շուրջ մեկ ամբողջական պտույտ է կատարում 980,52 երկրային օրվա ընթացքում, իր ուղեծրով շարժվելով միջինում 0,367154 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,4° անկյուն։
Ջենսմարտին աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5427) Ջենսմարտին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժողովածու (532)

Ժողովածու (532), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 532 թվի տակ։ Ձեռագիրը գրվել է 1598 թվականին Ստեփաննոս Թոխաթեցի գրիչի կողմից, Մուխաթ գյուղում։ Ստացողը եղել է Պողոս կրոնավորը։ Գրված է թղթի վրա։ Ձեռագիրը կազմված է 129 թերթից։ Գրված է երկսյուն, միասյուն, նոտրգրով, բոլորգրով։ Պահպանակը ունի 2 էջ, գրված է՝ մագաղաթի վրա՝ բոլորագիծ երկաթագիրով։ Կազմը` կաշեպատ տախտակ, աստառը՝ ծաղկազարդ դեղին մետաքս։ Հիշատակարաններ՝ 95բ, 105բ, հետագայի՝ 129ա (1742 թ․):


== Բովանդակություն ==
Բառք քերթողականք, Գաղիանոսի, Խորանին, Քերականին, Պարսից վարդապետաց, Հանդէս բանաստեղծաց, Վարդան գրոց։
Բարուախօս։
Քարոզք։


== Ծանոթագրություններ ==
Դենիս Պետրով

Դենիս Պետրով (ռուս.՝ Петров Денис Алексеевич, մարտի 3, 1968(1968-03-03), Լենինգրադ, ՌԽՖՍՀ, ԽՍՀՄ), խորհրդային և ռուս գեղասահորդ, ով հանդես է եկել զուգասահքում Ելենա Բեչկեի հետ, ում հետ էլ 1992 թվականին Ալբերվիլում կայացած օլիմպիադայում դարձել է արծաթե մրցանակակիր (Համատեղ թիմի դրոշի ներքո)։ ԽՍՀՄ սպորտի վաստակավոր վարպետ (1992):
Բացի այդ՝ այս զույգը 1989 թվականի Աշխարհի առաջնության բրոնզե մրցանակակիր էր, ինչպես նաև Եվրոպայի առաջնությունների (1991 և 1992 թվականներ) կրկնակի արծաթե մրցանակակիրներ։
Մարզվել են Թամարա Մոսկվինայի ղեկավարությամբ։
1992 թվականի Օլիմպիական խաղերից հետո նրանք հեռացան սիրողական սպորտից և շրջագայել են ԱՄՆ-ում՝ «Stars on Ice» մրցաշրջանով, ինչպես նաև մասնակցել են պրոֆեսիոնալների միջև կայացած աշխարհի առաջնություններին, ինչն էլ հաղթել են 1996 թվականին։
Դենիս Պետրովը և Ելենա Բեչկեն ամուսնացած են եղել 1990 թվականից մինչև 1995 թվականը։ Ամուսնալուծությունից հետո շարունակել են հանդես գալ որպես պարազույգ մինչև 2000 թվականը։
2005 թվականի հուլիսին Դենիս Պետրովն ամուսնացել է չին գեղասահորդուհի Չեն Լուի հետ։ Նրանք ունեն երկու երեխա՝ որդի Նիկիտան և դուստր Անաստասիան։ Ընտանիքն ապրում է Չինաստանում՝ Շենժեն քաղաքում, որտեղ Չեն Լուն ղեկավարում է Գեղասահքի ակադեմիան։
2007 թվականին Չեն Լուն և Դենիս Պետրովը աջակցեցին 2014 թվականին Սոչիում կայանալիք Ձմեռային օլիպիական խաղերի հայտը։ Աջակցելու ծրագրի շրջանակներում նրանք ժամանել են Ռուսաստան և վարպետության դաս են անցկացրել երիտասարդ գեղասահորդների համար։


=== Սպորտային ձեռքբերումներ ===
Բեչկեի հետ


== Ծանոթագրություններ ==
Տերտենիա

Տերտենիա (իտալերեն՝ Tertenia), համայնք Իտալիայում, գտնվում է Սարդինիայի մարզում, Օլիաստրայի գավառում։
Բնակչությունը 3726 մարդ, բնակչության խտությունը 31.64 կմ²։ Զբաղեցնում է 117.77 կմ² տարածք։ Փոստային ինդեքս՝ 8047։ Հեռախոսային կոդ՝ 0782։
Բնակավայրի հովանավոր սուրբն է համարվում Սուրբ Սոֆյան։ Ամեն տարի սեպտեմբերի 1-ին նշվում է սրբի տոնը։
Պրոլետարկա (այլ կիրառումներ)

Պրոլետարկա, կարող է վերաբերել՝

Պրոլետարկա - գյուղ, Ուկրաինայի Խարկովի մարզի Վելիկոբուրլուկիի շրջանում
Պրոլետարկա - գյուղ, Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում
Լանտենե (Էն)

Լանտենե (ֆր.՝ Lantenay), համայնք Ֆրանսիայում, գտնվում է Ռոն Ալպեր մարզի Էն գավառում։ Մտնում է Բրենո (կանտոն) կանտոնի կազմի մեջ։ Հանդիսանում է Նանտյուաի շրջանի կոմունա։
Համայնքի INSEE կոդ՝ 01206։


== Բնակչություն ==
Համայնքի բնակչությունը 2010 թվականին կազմում էր 257 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Национальный институт статистики (ֆր.)
Յուբարի

Յուբարի (ճապ.՝ 夕張市 Yūbari-shi), քաղաք Ճապոնիայի Հոկայդո պրեֆեկտուրայում՝ Սորատի ենթապրեֆեկտուրայում։
2017 թվականի ապրիլի 30-ի տվյալների համաձայն՝ քաղաքի բնակչությունը կազմում է 8 612 մարդ։ Քաղաքի զբաղեցրած տարածքը կազմում է 763.20 կմ²։
Քաղաքը հայտնի է Յուբարի տեսակի սեխով և «Յուբարիի ֆանտաստիկ ժանրի ֆիլմերի փառատոն»-ով։ Վերջինս 2007 թվականին չեղարկվել է՝ տնտեսական ճգնաժամի պատճառով։


== Աշխարհագրություն ==
Լեռներ՝ Յուբարի լեռ
Գետեր՝ Յուբարի գետ


== Կրթություն ==


=== Ավագ դպրոցներ ===
Յուբարիի ավագ դպրոց
Յուբարիի հատուկ ավագ դպրոց
Յուբարիի պատանեկական ավագ դպրոց


== Քույր քաղաքներ ==
 Ֆուշուն, Լյաոնին, Չինաստան (1982 թվականի ապրիլից)


== Ծանոթագրություններ ==


== Գրականություն ==
Kazama Kensuke. Kazama Kensuke shashinshū: Yūbari (風間健介写真集：夕張) / Kensuke Kazama Photographic Collection: Yubari. Sapporo: Jyuryousya, 2005. 4-902269-14-7. A collection of Kensuke Kazama's black-and-white photographs of Yūbari and its mines after their closure. All text and captions in both Japanese and English.
Toda Reiko. Yūbari tankōbushi (夕張炭坑節, Song of the Yūbari mines). Tokyo: Shobunsha, 1985. 4-7949-7009-9. Black-and-white photo documentary of the last five hundred days of mining in Yūbari, a period during which a disaster occurred.(ճապոներեն)


== Արտաքին հղումներ ==
Քաղաքի պաշտոնական կայք (ճապոներեն)
Հարպոզուք

Հարպոզուք, գյուղ Արևմտյան Հայաստանում, Խարբերդի վիլայեթի Խարբերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Գետիկվանք (այլ կիրառումներ)

Գետիկվանք, կարող է վերաբերել՝

Գետիկվանք - գյուղ Հայաստանի Վայոց ձորի մարզում
Գետիկվանք - գետակ Եղեգնաձորի շրջանում, Արփայի աջակողմյան վտակ Եղեգիս գետի ակունքներից մեկը
Հերոսուհին (ֆիլմ, 1973)

Հերոսուհին կամ «Միայն խիզախները» (չին. 鐵娃, պինյին Tiě wá), ռեժիսոր Լո Վեյի մարտաֆիլմը, որը հրապարակվել է 1973 թվականին։ Այս ֆիլմում փոքրիկ դեր է խաղացել Ջեկի Չանը։


== Սյուժեն ==
Չինաստանի Հանրապետության առաջին տարիներին գեներալ Յուան Սայհոյը հայտարարել է իրեն Չինաստանի կայսր և ի ամոթ չին ժողովրդի, ստորագրել է պայմանագիր Ճապոնիայի գերիշխանւթյան մասին Չինաստանի հյուսիսային շրջաններում։ Երիտասարդ ուսանողները չինացի հայրենասերները այդ պայմանագրի դեմ հանդես եկան։ Չոյը՝ երիտասարդ լիդեր ուսանողը, ձերբակալվել է Լույի կողմից, ով պեկինյան անվտանգության բյուրոյի առաջնորդ էր։ Ըստ ծրագրի, Չոյին պետք է օգներ իր քույրը։ Բայց իր իրական քույրը մահացավ։ Մի այլ աղջիկ՝ Սյու Ինը, ով արտաքինով շատ նման էր մահացածին, կամավոր առաջարկում է կատարել նրա դերը։ Սյու Ինին հաջողվում է իմանալ գաղտնի բանտի գտնվելու վայրը այն բանից հետո, երբ Լույը իրեն աշխատանքի է վերցնում։ Լույը տանում է նրան ապստամբների մահապատժի վայրը։ Շոկի մեջ լինելով մայրերից և ուսանողներից՝ Սյու Ինը բացահյտում է իր ինքնությունը Լույի հետ պայքարում։ Մենամարտի ժամանակ Լույը ասում է, որ Չոյը բանտարկված է Ճապոնիայի հյուպատոսությունում։ Սյու Ինը գնում է հյուպատոսարան, որտեղ փրկում է Չոյին իր սեփական կյանքի գնով։


== Դերերում ==


== Անձնակազմը և տեխնիկական տվյալները ==
Կինոընկերության։ Golden Harvest
Պրոդյուսեր։ Ռեյմոնդ Չոու
Ռեժիսոր։ Լո Վեյ
Ռեժիսորական անձնակազմ։ Լո Վեյ, Խան Ինցզե, Ու Շի, Էր Ցյուն
Օպերատոր։ Չեն Ցինցյույ
Դիմահարդար։ Չեն Գոսյուն
Մոնտաժոր։ Չժան Յաոցզուն
Լեզու։ պուտունհուա
Տևողությունը։ 89 րոպե


== Տես նաև ==
Ջեկի Չան


== Արտաքին հղումներ ==
[1] (անգլ.)
Ֆիլմի կայքը HKMDB-ում (անգլ.)
Ֆիլմի կայքը Hong Kong Cinemagic-ում (անգլ.)


== Ծանոթագրություններ ==
Ռոտոնդա (այլ կիրառումներ)

Ռոտոնդա, կարող է վերաբերել՝

Ռոտոնդա - բոլորակ հատակագծով, սովորաբար գմբեթով պսակված կենտրոնակազմ կառույց
Ռոտոնդա - կոմունա Իտալիայում, Բազիլիկատա մարզում՝ Պոտենցա գավառում
(3396) Մուազեզ

(3396) Մուազեզ (անգլ.՝ Muazzez), աստերոիդ աստերոիդների գոտու արտաքին մասում։ Հայտնաբերվել է 1915 թվականի հոկտեմբերի 15-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 3,387529 ա. մ., առավելագույնը մոտենում է 2,758 ա. մ. հեռավորության վրա և հեռանում 4,0171 ա. մ.։ Արեգակի շուրջ մեկ ամբողջական պտույտ է կատարում 2277,31 երկրային օրվա ընթացքում, իր ուղեծրով շարժվելով միջինում 0,158081 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3396) Մուազեզ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բրագինովկա (քաղաքատիպ ավան, Ուկրաինա)

Բրագինովկա (ուկրաիներեն՝ Брагинівка), քաղաքատիպ ավան Ուկրաինայի Դնեպրոպետրովսկի մարզի Պետրոպավլովսկի շրջանում։
2001 թվականի տվյալներով Բրագինովկա քաղաքատիպ ավանում բնակվում էր 676 մարդ։ Բնակավայրը զբաղեցնում է 1326 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Նիկոլաևկա (Կարսի նահանգ)

Անվան այլ կիրառումների համար տե՛ս՝ Նիկոլաևկա (այլ կիրառումներ)Նիկոլաևկա, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Կյանքի ապացույց

Կյանքի ապացույց (անգլ.՝ Proof of Life), ռեժիսոր Թեյլոր Հեքֆորդի ֆիլմը՝ նկարահանված 2000 թվականին Ամերիկայում։ Գլխավոր դերակատարներն են Մեգ Ռայանը, Ռասսել Քրոուն և Դեյվիդ Մորսը։ Ֆիլմը նվիրված է դերասան Վիլ Հաֆնիի հիշատակին, ով մահացել էր ֆիլմի նկարահանումների ժամանակ։


== Սյուժե ==
Էլիս Բոումենը (Մեգ Ռայան) տեղափոխվում է լատինամերիկյան Տեկալա հնարված երկիր, որովհետև նրա ամուսինը՝ Փիթերը (Դեյվիդ Մորս), այնտեղ աշխատում էր որպես ամբարտակի շինարարությունում։ Չնայած Էլիսին դուր չի գալիս նոր վայրը, նա որոշում է մնալ։ Մի անգամ, երբ Փիթերը գտնվում էր քաղաքում, ավտոմեքենաների շարասյունը հայտնվել էր Տեկալայի ազատության բանակի  խռովարար ուժերի թակարդում։ Կռահելով, որ նա աշխատում է նավթի ընկերությունում, հակառակորդները առևանգում են նաև նրան։ Թերի Թորնը (Ռասել Քրոու)՝ նախկին ավտրալացի զինվորը, գնում է Տեկալա։ Ինչպես փորձագետը առևանգողների հետ Փիթերի խումբը վարձում է նրան, որպեսզի վերադարձնի պատանդներին։ Սակայն պարզվում է, որ ապահովագրությունը չի ծածկում մարդու առևանգումը, և ընկերությունը հրաժարվում է Թերիի ծառայությունից։ Չնայած Էլիսի համոզելուն, նա հեռանում է երկրից։ Այդ ժամանակ Էլիսը ծանոթանում է տեղի բանակցողի հետ, ով համոզում է նրան վճարել $50,000 փրկագին։ Չիմանալով ինչ անել՝ նա համաձայնվում է, սակայն փոխարինումը կատարում է Թորնը՝ վերադառնալով օգնության։ Պայմանավորվածությունից մի քանի ամիս անց առևանգողները համաձայնվում են բաց թողնել Փիթերին $650 000 փրկագնի դիմաց։ Այդ ընթացքում Փիթերը ջունգլիներում ծանոթանում է մեկ այլ պատանդի՝ Ֆրանսիայի օտարերկրյա լեգեոնի անդամ Կեսլերի հետ, ում առևանգել էին տասնինը ամիս առաջ։ Նրանք երկուսով որոշում են փախչել գերությունից։ Արդյունքում Կեսլերին հաջողվում է փախչել, իսկ Փիթերը վերադառնում է։ Թորինին հաջողվում է համոզել Տեկալայի արդարադատությանը սկսել օպերացիա ապստամբների դեմ՝ գրոհելով նրանց ճամբարի վրա։ Ճամբարի գրոհի արդյունքում Փիթերը փրկվում և վերադարձվում է Էլիսին։


== Դերերում ==
Մեգ Ռայան - Էլիս Բոումեն
Ռասել Քրոու - Թերի Թորն
Դեյվիդ Մորս - Փիթեր Բոումեն
Պամելա Ռիդ - Ջենիս Գուդմեն
Դեյվիդ Կարուզո  - Դինո
Էնթոնի Հիլդ -Թեդ Ֆելներ
Մայքլ Բիրն - Լորդ Լուտեն
Սթենլի Անդերսոն - Ջերի
Գոտֆրիդ Յոն - Էրիկ Կեսլեր
Ալան Արմսթրոնգ - Ուայատ
Մայքլ Կիտչեն - Յեն Հևերի
Մարգո Մատինդեյլ - Այվի
Մարիո Էրնեստո Սանչես - Արտուրո Ֆերնանդես
Պետրո Սիբիլե - Հաուակո
Վիկի էռնանդես - Մարիա
Նորմա Մարտինես - Նորմա
Զբիգնև Զամախովսկի
Դմիտրի Շևեչենկո - ռուս սերժանտ
Ալեքսանդր Բալուև - ռուս սպա


== Կարծիքներ ==
The New York Times-ի քննադատ Ստիվեն Հոլդենը գրել է․ «Ֆիլմում պակասում է զգացմունքային կապը սիրային եռանկյունու կերպարների միջև։ Ֆիլմը պերճաշուք է,  բայց անսիրտ և տափակ»։ Քննադատ Դեյվիդ Անսենը ֆիլմին տվել է խառը բնութագիր՝ ասելով. «Կյանքի ապացույցը թողնում է ցանկանալ լավագույնը»։ Rotten Tomatoes-ը ֆիլմին տվել է 39% վարկանիշ 110 կարծիքի հիման վրա։


== Թողարկում ==
Կինոնկարը թողարկվել է 2000 թվականի դեկտեմբերի 8-ին ԱՄՆ-ում և ցուցադրվել է 2705 կինոթատրոններում։ Առաջին շաբաթում ֆիլմը հավաքել է $10,207,869, իսկ ընդհանուր շահույթն ԱՄՆ-ում կազմել է $32,598,931։ Ամբողջ աշխարհում շահույթը կազմել է $30,162,074:


== Ծանոթագրություններ ==


== Արտաքին հղումներ ==
«Կյանքի ապացույց»(անգլ.) ֆիլմը Internet Movie Database կայքում ռեյթինգ-10-6.2
«Կյանքի ապացույց»(անգլ.) ֆիլմը Box Office Mojo  կայքում
Օր (գետ)

Օր, գետ, որը հոսում է Ակտյուբինի (Ղազախստան) և Օրենբուրգի մարզերում։ Ուրալ գետի ձախ վտակն է։
Թյուրքական ծագմամբ ор բառը ղազախերեն նշանակում է խրամ, առու, հեղեղատ։
Երկարությունը 332 կմ է, ավազանի մակերեսը՝ 18,6 հազար կմ²։ Օրը ձևավորվում է այն վայրում, որտեղ միաձուլվում են Շիյլի և Տերիսբուտակ գետերը, որոնք սկիզբ են առնում Մուգոջարի արևմտյան լանջերից։
Սնուցումը հիմնականում ձյունային է։ Տարեկան միջին ջրի ծախսը 21,3 մ³/վ է, որի չափման վայրը գտնվում է գետաբերանից 61 կմ հեռավորության վրա։ Ջրառատ է դառնում ապրիլից մինչև մայիս ամսի կեսերը, իսկ տարվա մյուս ամիսներին մակարդակը խիստ ցածր է։ Սառչում է հոկտեմբերի 2-րդ կեսին, նոյեմբերին և հալչում է մարտի վերջին կամ ապրիլին։ Օրի ջրերը օգտագործվում են լիմանային ոռոգման և ջրամատակարարման համար։ Թափվում է Օրսկ քաղաքի Ուրալ գետը։
1735 թվականին Օրի՝ Ուրալ թափվելու վայրում հիմնադրվել են Օրսկի ամրոցը և Օրենբուրգ բնակավայրը, որը ապագայում տեղափոխվեց Ուրալի հոսքի ուղղությամբ ավելի ներքև (ներկայիս Օրենբուրգը Օրենբուրգի մարզի վարչական կենտրոնն է), իսկ հին վայրում մնաց միայն Օրսկի ամրոցը։


== Ծանոթագրություններ ==


== Արտաքին հղումներ ==
«Государственный водный реестр РФ: Орь»։ Արխիվացված է օրիգինալից 2013-03-09-ին։ Վերցված է 2016-07-30
Անկարայի ամրոց

Անկարայի ամրոց (թուրքերեն՝ Ankara Kalesi), պատմական ամրոց Թուրքիայի մայրաքաղաք Անկարայում։ Հիմնադրվել է մ.թ.ա. 8-րդ դարում փռյուգիացիների և վերակառուցվել մ.թ.ա. 278 թվականին գալաթացիների կողմից։ Տարբեր ժամանակներում ամրոցը վերակառուցվել և փոփոխություններ է կրել հռոմեական, բյուզանդական, սելջուկյան և օսմանյան ժամանակաշրջաններում։


== Պատմություն և ճարտարապետություն ==
Ամրոցը կազմված է միմյանց մոտ գտնվող աշտարակներով պարիսպների ներքին շարքից, որը շրջանակում է 350X150 մետր տարածք և միմյանցից մոտ 40 մետր հեռավորության վրա գտնվող աշտարակներով պարիսպների արտաքին շարքից։ Պարիսպների երկու շարքերն էլ կառուցվել են՝ օգտագործելով վերաթրծված աղյուսի մեծ քանակություն։ Դրանց կառուցման հստակ թվականը հայտնի չէ, բայց երկուսն էլ թվագրվում են պարսիկների կողմից Անկարայի զավթմամբ և ավերմամբ, որը, հավանաբար, տեղի է ունեցել 622 թվականին։ Քլիվ Ֆոսն այն կարծիքին է, որ ներքին պարիսպները կարող են թվագրվել Կոստանդ Բ գահակալության տարիներին։ Արտաքին պարիսպները, հավանաբար, կառուցվել են շատ ավելի ուշ։


== Պատկերասրահ ==

		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Ankara Castle (in Turkish)
150+ pictures of citadel and views around it
Municipality of Ankara
Ագրամանտ

Ագրամանտ (ֆր.՝ agrements՝ զարդարանք բառից), գունավոր կամ միագույն քուղերից նախշազարդ հյուսվածք երկար ժապավենի տեսքով՝ հագուստի եզրերը եզրակարելու, վարագույրների, կահույքի և այլնի հարդարման համար։ Ագրամանտ քուղը պատրաստելու համար որպես նյութ օգտագործվել են մետաքս, մետաղական թելեր կամ բուրդ։ Անունը ծագում է ֆր.՝ agrément բառից (այս դեպքում՝ զարդարանք): Ագրամանտը՝ որպես զգեստների զարդարանք, 19-րդ դարում միայն ժամանակ առ ժամանակ է եղել նորաձև։ Այն մշտապես օգտագործել է ռուսական վաճառական դասակարգը։ Կանացի հանդերձանքների մեջ ագրամանտն օգտագործվել է որպես ճարմանդ կամ քղանցքների ու վերնահագուստի մեջքի հատվածը զարդարելու համար։ Տարբեր լայնությունների և երկարությունների հյուսված ժապավենի տեսքով ագրամանտների գերակշռող տարածվածությանը զուգահեռ հայտնի են եղել նաև հյուսած վարդահանգույցների և ժապավենակապերի տեսքով, որոնք օգտագործվել են գլխարկների կամ սանրվածքների զարդարման համար։ Գրականության մեջ նրանք ստացել են «տորսադա» անվանումը (ֆր.՝ torsade՝ ոլորված ժանյակ բառից)։
20-րդ դարի հագուստներում օգտագործվել են, այսպես կոչված, Շանելի ոճի կոստյումներում, վերարկուներում և «ազգային ոճով» անձրևանոցներում։ Սովորաբար ագրամանտը գործվածքի վրա կարվում էր վերևից՝ ի տարբերություն ծոպի։


== Ծանոթագրություններ ==


== Գրականություն ==
Р. М. Кирсанова Костюм в русской художественной культуре 18—первой половины 20 вв.: Опыт энциклопедии / под редакцией Т. Г. Морозовой, В. Д. Синюкова. — М.: Большая   энциклопедия, 1995. — С. 11—12. — 383 с. — ISBN 5-85270-144-0
Ծաթերի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Ծաթեր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 33 հուշարձան (13 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Tesla Semi

Tesla Semi, էլեկտրական բեռնատար, որը ստեղծվել է Տեսլա ընկերության կողմից։ Ավտոմեքենայի ներկայացումը տեղի է ունեցել 2017 թվականի նոյեմբերի 16-ին՝ Իլոն Մասկի կողմից։
Սկզբնական շրջանում, էլեկտրաբեռնատարի ներկայացումը նախատեսվում էր իրականացնել սեպտեմբերին։ Ավտոմեքենաների խմբի փորձարկումը առանց վարորդ համակարգով, ընկերությունը նախատեսում է իրականացնել Նևադա նահանգի անապատներից մեկում։ Բեռնատարի ստեղծման խումբը ղեկավարում է Ջերոմ Գիլյենը, ով Tesla S-ի ծրագրերի նախկին տնօրենն է և ընկերության տրանսպորտային միջոցների նախագծման ներկայիս փոխնախագահը։
Հոկտեմբերի 4-ին՝ պաշտոնական հայտարարությունից երեք շաբաթ առաջ, Reddit ինտերնետային կայք էջում օգտատերերից մեկը հրապարակել է ավտոմեքենայի լուսանկարը, որը հավանաբար եղել է Tesla-ի բեռնատարը։ Սակայն ընկերությունը հրաժարվել է մեկնաբանել հրապարակված լուսանկարը։
Ներկայացման ժամանակ, որը տեղի է ունեցել նոյեմբերի 16-ին, հայտնի է դարձել բեռնատարի տեխնիկական բնութագիրը։ Մարտկոցի մեկ լիցքավորման պարագայում, բեռնատարը կարող է անցնել մինչև 800 կիլոմետր տարածություն։ Առանց բեռի, բեռնատարը կարող է արագացնել մինչև 100 կմ/ժ արագություն՝ 5 վայրկյանի ընթացքում, իսկ լրիվ բեռնվածության պարագայում (36 տոննա)՝ 20 վայրկյանի ընթացքում։ Թափքի աէրոդինամիկ դիմադրության գործակիցը գտնվում է 0,36 մակարդակի վրա։ Մարտկոցը ամբողջությամբ լիցքավորվում է 40 րոպեի ընթացքում, ընդ որում 80 %-ը լիցքավորվում է 30 րոպեում։ Բեռնատարը դասվում է 8-րդ դասի ավտոմեքենաների շարքում (ամերիկյան դասակարգման համաձայն) և ունի մինչև 15 տոննա զանգված։ Բեռնատարի ապակիները պատրաստված են հատուկ նյութերից և առանձնանում են բարձր ամրությամբ։ Բեռնատարի թողարկումը նախատեսված է իրականացնել 2019 թվականի սկզբին։


== Ծանոթագրություններ ==
Կտակ

Կտակ, քաղաքացու կարգադրությունը մահվան դեպքում իր գույքային իրավունքները փոխանցելու մասին։ Կտակը միակողմանի գործարք է. արտահայտում է մեկ անձի կամքը։ ԽՍՀՄ-ում գույքը կարելի էր կտակել մեկ կամ մի քանի անձանց, այդ թվում նաև ըստ օրենքի ժառանգ չհանդիսացողներին, պետությանը, կոոպերատիվ կամ հասարակական առանձին կազմակերպությունների։ Ժառանգատուն կարող է ժառանգման իրավունքից զրկել ժառանգորդներին, բացառությամբ պարտադիր բաժնի իրավունք ունեցողների՝ անչափահաս, անաշխատունակ երեխաներ (այդ թվում՝ որդեգրվածներ), անաշխատունակ ամուսին, ծնողներ (որդեգրողներ), մահացածի խնամքի տակ գտնվողներ, որոնք ստանում են այն բաժնի 2/3-ը, որը կստանային ըստ օրենքի գույք ժառանգելու դեպքում։ Ժառանգվող գույքի մեջ չի մտնում խնայողական դրամարկղի կամ բանկի ավանդը, եթե կտակարարը կարգադրում է գումարը հանձնել որևէ անձի կամ պետությանը։ Այդ ավանդից պարտադիր բաժին նույնպես չի տրվում։ Կտակը կազմվում է գրավոր, նշվում կազմելու վայրը, ժամանակը, ստորագրվում կտակարարի ձեռքով և ենթարկվում նոտարական վավերացման։ Եթե նոտարական վավերացումը հնարավոր չէ, կտակը իրավասու են վավերացնել զինվորական մասերի, նավերի հրամանատարները, հիվանդանոցների գլխավոր բժիշկները, արշավախմբերի, ուղղիչ աշխատանքային հիմնարկների պետերը կամ այլ պաշտոնատար անձինք։ Կտակարարն իրավասու է ուզած ժամանակ փոխել կամ վերացնել կտակը կամ կազմել նորը։ Անգործունակ անձի կազմած կտակը անվավեր է։
Մելոդի Հոբսոն

Մելոդի Հոբսոն (անգլ.՝ Mellody Hobson, ապրիլի 3, 1969(1969-04-03), Չիկագո), ամերիկացի գործարար կին և կինոպրոդյուսեր։


== Կենսագրություն ==
Մելոդի Հոբսոնը ծնվել է 1969 թ. ապրիլի 3-ին Չիկագոյում (Իլնոյս, ԱՄՆ)։ Նա սովորել է «St. Ignatius College Prep» միջնակարգ դպրոցում, ապա «Princeton» համալսարանում, որն ավարտել է 1991 թվականին արվեստի բնագավառում բակալավրի աստիճանով։


== Կարիերա ==
Մելոդին բիզնեսում իր կարիերան սկսել է 2000 թ.։ Հոբսոնին է պատկանում ներդրումների կառավարմամբ զբաղվով  «Ariel Investments LLC» ձեռնարկությունը, ինչպես նաև նա հանդիսանում է «Ariel Mutual Funds» և «DreamWorks Animation» ընկերությունների նախագահ։ Բացի այդ Հոբսոնը հովանավորում է ամերիկյան «Բարի լույս Ամերիկա» առավոտյան հեռուստանախագիծը։
2009 թվականին եղավ Մելոդիի դեբյուտը որպես պրոդյուսեր «Անկոտրումը։ ի՞նչ պետք է իմանալ փողի մասին» ֆիլմով։


== Անձնական կյանք ==
2013 թ. հունիսի 22-ից Մելոդին ամուսնացած է կինոռեժիսոր Ջորջ Լուկասի  հետ, որի հետ, մինչև ամուսնանալը նա հանդիպել է 7 տարի։


== Ֆիլմերի ցանկ ==
2009-«Անկոտրումը։ Ի՞նչ պետք է իմանալ փողի մասին» / Un-Broke: What You Need to Know About Money


== Ծանոթագրություններ ==


== Արտաքին հղումներ ==
Mellody Hobson
Մելոդի Հոբսոն TED-ում
Ռուզաննա Վարդանյան

Ռուզաննա Տիգրանի Վարդանյան (մայիսի 27, 1898(1898-05-27), Շամախի, Բաքվի նահանգ, Ռուսական կայսրություն - դեկտեմբերի 9, 1957(1957-12-09), Երևան, Հայկական ԽՍՀ, ԽՍՀՄ), հայ դերասանուհի։ ՀԽՍՀ ժողովրդական արտիստ (1945)։ 
Բեմադրիչ, դերասան Վավիկ Վարդանյանի քույրը, գեղանկարիչ Խաչատուր Եսայանի կինը։


== Կենսագրություն ==
Ռուզաննա Վարդանյանը ծնվել է Շամախիում, մեծացել է Դերբենտ քաղաքում։ 1915 թվականին ավարտել է տեղի ռուսական գիմնազիան և դարձել ռուսերեն լեզվի ու գրականության ուսուցչուհի։ Այնուհետև երկու տարի ընտանիքով ապրել են Աստրախանում, ապա՝ Ստավրոպոլում։
Ռուզաննան տեսել է Սիրանույշի և Աբելյանի խաղը, որ մնացել է հիշողության մեջ։ Սակայն թատրոնի հանդեպ սերը նրա մեջ արթնացրել է նրա եղբայր Վավիկ (Անուշավան) Վարդանյանը։ Ստավրոպոլում նա կազմակերպում է սիրողական ներկայացումներ։ Կրտսեր եղբայրը շատ ջանք է թափում քրոջը ներկայացումների մեջ ներգրավելու համար։ Դա հաջողվում է դժվարությամբ, և Ռուզաննա Վարդանյանը դառնում է այդ ներկայացումների մասնակիցը։ Սիրողական խմբում նրա առաջին ելույթը կայացել է 1921 թ.։ Այստեղ նա խաղացել է մի շարք առաջնակարգ դերեր, ինչպես Զեյնաբի «Դավաճանություն» և Մեդեայի դերերը։ Լավ դերեր խաղալու հնարավորությունը դերասանուհու մեջ զարգացնում են բնատուր տվյալները և արթնացնում այնպիսի սեր դեպի թատրոնը, որ երբ Վավիկ Վարդանյանը մեկնում է Մոսկվա՝ հայկական դրամատիկական ստուդիայում ուսանելու, նա է ղեկավարում խումբը։ Մինչև 1927 թ., վեց տարի նա լինում է թատերախմբի առաջին դերասանուհին։
1927 թ. դերասանուհին հրավիրվում է Երևանի Առաջին պետթատրոն։ Նորեկ դերասանուհու տվյալները գնահատում են Մարգարիտի դերակատարությամբ։
Դերասանուհին նաև ասմունքող է եղել։ Մահացել է 1957 թ. Սունդուկյանի անվան թատրոնի բեմի վրա Ավետիք Իսահակյանի «Բինգյոլ» բանաստեղծությունն արտասանելիս, երբ նշվել է դերասանուհի Սիրանույշի ծննդյան 100-ամյակը։


== Դերերը թատրոնում ==


== Գրականություն Ռուզաննա Վարդանյանի մասին ==
Ժ. Հակոբյան, Ռուզաննա Վարդանյան, 1957 թ.
Գրական դիրքերում, 1928 թ.


== Ծանոթագրություններ ==


== Արտաքին հղումներ ==
Ռուզաննա Վարդանյանը Хайазг կայքում (ռուս.)
Կրոնի փիլիսոփայություն

Կրոնի փիլիսոփայություն, կրոնի, նրա բնության կոնցեպտուալիզացիայի և գործառույթների, ինչպես նաև Աստծո գոյության փիլիսոփայական հիմնավորումների, նրա բնության և աշխարհի և մարդու նկատմամբ վերաբերմունքի փիլիսոփայական դատողությունների ամբողջություն. նեղ իմաստով՝ աստվածայնության և կրոնի մասին բռնագրավված ինքնավար փիլիսոփայական հիմնավորում, փիլիսոփայության հատուկ տեսակ։ Կրոնի փիլիսոփայության նպատակն է «բացահայտել կրոնի էությունը»։


== Պատմություն ==
Չնայած, որ տերմինը մինչև տասնիններորդ դարն ընդհանրապես չի օգտագործվել, կրոնի մասին ամենավաղ խիստ փիլիսոփայական աշխատությունները կարելի է գտնել հինդուիստական Ուպանիշադներում։ Մոտավորապես նույն ժամանակ դաոսիզմի և կոնֆուցիականության աշխատանքը մասնավորապես վերաբերում էր կրոնական հասկացությունների մասին դատողություններին։


== Մեթոդաբանություն ==
Կրոնի փիլիսոփայությունը լայն իմաստով գոյություն ունի այնքանով, որքան փիլիսոփայությունը, որպես ամբողջություն, որպես հոգևոր մշակույթի մաս։ Այս դեպքում կարող են օգտագործվել տարբեր փիլիսոփայական հասկացություններ` նատուրալիզմ, մատերիալիզմ, էքզիստենցիալիզմ, ֆենոմենոլոգիա, պրագմատիզմ, պոզիտիվիզմ, լեզվական փիլիսոփայություն, հոգեվերլուծություն և այլն։
Նեղ իմաստով կրոնի փիլիսոփայությունը Աստծո/աստվածության և կրոնի (Պլատոնի, Աքվինացու, Բենեդիկտոս Սպինոզի, Իմանուիլ Կանտի, Գ.Ֆ. Վ. Հեգելի և այլն) մասին ինքնավար փիլիսոփայական դատողությունն է։ Սա կրոնի փիլիսոփայությունը մոտեցնում է պատմության փիլիսոփայությանը։

Փիլիսոփա և մշակութաբան Ն․ Պ․ Կոպցևան նշում է, որ․Ի տարբերություն գիտելիքների այլ ոլորտների, կրոնի փիլիսոփայությունն ի սկզբանե ներառում է բավականին բարդ խնդրահարույց՝ կապված այն դիրքի հետ, որը իրենք հետազոտողները ունեն կրոնի նկատմամբ որպես ուսումնասիրության առարկա։ Դժվարությունը կայանում է նրանում, որ կրոնը դիտվում է որպես օբյեկտիվ առարկա, որը կապված չէ հենց ուսումնասիրության հետ։ Նա առանձնացնում է հետևյալ հետազոտական տեսակետները․
Կրոնը, որպես միայն ուսումնասիրության օբյեկտ. Նրա էությունը կարող է հասկանալ միայն քննադատական միտքը, իսկ կրոնի նկատմամբ առկա սուբյեկտիվ հետաքրքրությունը հաշվի չի առնվում։ Այս մոտեցման օրինակ կարող է ծառայել Ի․ Կանտի կրոնի տեսությունը և ավելի ուշ առաջացած կրոնի գիտական ուսումնասիրությունը
Կրոնը անմիջականորեն կապված է այն ճանաչողների հետ․ Այս դեպքում միայն այն մարդը, որը հավատացյալ է և ունի կրոնական փորձ, կարող է հասկանալ կրոնի էությունը։ Այս մոտեցման օրինակ է Ֆ. Շլեյերմախերի կրոնի տեսությունը։
Կրոնը դիտարկվում է դրա հետ անմիջական կապ ունենալու միջոցով քննադատական մտքի միջնորդություն․ Այս դեպքում վերանայվում են մինչ այդ գոյություն ունեցող կրոնի ձևերը և եզրակացություններ են արվում «նոր, ավելի ժամանակակից ձևերի» անխուսափելի առաջացման մասին։


== Ծանոթագրություններ ==


== Գրականություն ==
ռուսերեն լեզվով
ուրիշ լեզուներովКірюхін Д. І. Вступ до філософії релігії Геґеля. Філософія як спекулятивна теологія. — К.: ПАРАПАН, 2009. — 204 с.
Արամ Սաթյան

Արամ Արամի Սաթյան (մայիսի 23, 1947(1947-05-23), Երևան, Հայկական ԽՍՀ, ԽՍՀՄ), հայ կոմպոզիտոր, երգահան։ ՀՀ արվեստի վաստակավոր գործիչ (2011)։ Հայաստանի կոմպոզիտորների միության նախագահ։


== Կենսագրություն ==
Արամ Սաթյանը ծնվել է 1947 թ. մայիսի 23-ին, Երևանում։
1961 թ. ավարտել է Երևանի Սպենդիարյանի անվան երաժշտական դպրոցը և առաջին պրոֆեսիոնալ քայլերը արել է Երևանի Ռ. Մելիքյանի անվան երաժշտական ուսումնարանում։
1970 թ. ավարտել է Երևանի Կոմիտասի անվան պետական կոնսերվատորիայի ստեղծագործական բաժինը, որից հետո կատարելագործվել է Մոսկվայում։
1969 թ. Մոսկվայի երիտասարդ կոմպոզիտորների համամիութենական ստուգատեսում «Սիմֆոնիկ վարիացիաներ» ստեղծագործության համար ստացել է առաջին մրցանակը։
1970 թվականից եղել է ԽՍՀՄ Կոմպոզիտորների միության անդամ։
1973-80 թվականներին աշխատել է ՀԽՍՀ հեռուստառադիոպետկոմում՝ որպես երաժշտական խմբագիր, 1980-1986 թվականներին՝ Երևանի Բաբաջանյանի անվան երաժշտական ուսումնարանում՝ որպես երաժշտության տեսության բաժնի վարիչ։
1981-1984 թվականներին սովորել է Երևանի կոնսերվատորիայի ասպիրանտուրայում և հրավիրվել դասավանդելու ստեղծագործական բաժնում։
1990-1994 թվականներին եղել է Երևանի Կամերային նվագախմբի գեղարվեստական ղեկավարը, 1994-1997 թվականներին՝ Հայաստանի հեռուստառադիո պետական վարչության երաժշտական ծրագրերի և խմբերի տնօրենը ու գեղարվեստական ղեկավարը։
Երևանի կոնսերվատորիայի պրոֆեսոր է։ Արժանացել է բազմաթիվ մրցանակների տարբեր հանրապետական մրցույթներում՝ 1981 թ.` ՀԽՍՀ կոմերիտմիության Պետական մրցանակ, 1976 թ.` «Առաջին սիրո հեքիաթն իմ», 1985 թ.` «Արդյոք հիշում ես», 1991 թ.` «Հուսո աղոթք» երգերը՝ «Լավագույն երգ»։ Գրել է «Լիլիթ», «Փոքրիկ Ցախեսը», «Մանեկեն» փոփ օպերաները, «Մենք դաշնամուր ենք նվագում» բալետը, 3 սիմֆոնիա, մի շարք կոնցերտներ, բազմաթիվ սիմֆոնիկ և կամերային ստեղծագործություններ, ավելի քան 300 երգեր և ռոմանսներ, երաժշտություններ կինոյի և թատրոնի համար։ «Լիլիթը» գրվել է 1983 թվականին և համարվում է այդ ժանրում գրված առաջին հայկական ստեղծագործությունը։
Արամ Սաթյանը թողարկել է բազմաթիվ ձայնապնակներ, ձայներիզներ Հայաստանում, Ռուսաստանում, ԱՄՆ-ում, Ֆրանսիայում, Արգենտինայում, ունի ֆոնդային ձայնագրություններ։
2013 թ. ընտրվել է Հայաստանի կոմպոզիտորների միության նախագահ։
Հայրը՝ Արամ Սաթունցը, և հորեղբայրը՝ Աշոտ Սաթյանը, ևս նշանավոր կոմպոզիտորներ էին։
2013 թվականին ընտրվել է Հայաստանի կոմպոզիտորների և երաժշտագետների միության նախագահ։


== Սաթյան երաժշտական տոհմը ==
Աշոտ Սաթյան (1906-1958)
Արամ Սաթունց (Սաթյան, 1913-1990)
Արամ Սաթյան (1947)
Աշոտ Սաթյան կրտսեր (1965)
Արթուր Սաթյան (1973)
Դավիթ Սաթյան (1979)
Լիլիթ Սաթյան (1981)
Ռուբեն Սաթյան (1982)


== Պարգևներ և կոչումներ ==
Մովսես Խորենացու մեդալ, 2022։
«Հայրենիքին մատուցած ծառայությունների համար» 1-ին աստիճանի մեդալ (2017)։
Հայաստանի Հանրապետության արվեստի վաստակավոր գործիչ (2011)։
ՀՀ մշակույթի նախարարության ոսկե մեդալ (2007)։


== Ծանոթագրություններ ==


== Արտաքին հղումներ ==
Արամ Սաթյանը avproduction.am կայքում
Գագիկ Աբրահամյան

Գագիկ Արշավիրի Աբրահամյան (հունվարի 20, 1956(1956-01-20), Մալիշկա, Եղեգնաձորի շրջան, Հայկական ԽՍՀ, ԽՍՀՄ), հայ գործարար։ Հայաստանի խորհրդարանի պատգամավոր։
Արա Աբրահամյանի եղբայրը։


== Կենսագրություն ==
Գագիկ Աբրահամյանը ծնվել է 1956 թվականին, Վայոց ձորի մարզի Մալիշկա գյուղում։ Ամուսնացած է, ունի երեք երեխա։


=== Կրթություն և գործունեություն ===
1972-1977 թվականներին սովորել և ավարտել է Երևանի պոլիտեխնիկական ինստիտուտը՝ ռադիոէլեկտրոնիկայի ինժիների մասնագիտությամբ։ 1977-1980 թվականներին եղել է Երևանի «Էլեկտրոն» գործարանի ինժեներ-տեխնոլոգ։ 1980-1981թվականներին, նույն գործարանի Մալիշկայի արտադրամասի ինժիներ_տեխնոլոգ։ 1981-1982 թվականներին եղել է «Նեյրոն» գործարանի արտադրության բաժնի պետի տեղակալ, իսկ 1982-1984 թվականներին «Դվին» արտադրամասի բաժնի պետ։ 1984-1993 թվականներին աշխատել է «Դվին»-ի Մալիշկայի մասնաճյուղի տնօրեն։ 1993-1998 թվականներին, «Շողակն» ՊՓԲԸ -ի տնօրենն է եղել։ 1998-2007 թվականներին հիմնադրել և ղեկավարել է «Դի Սի Էլ» հայկական ադամանդագործական ասոցիացիայի ՓԲԸ-ի տնօրենների խորհուրդը։ Իսկ 2001-2007 թվականներին նախագահել է «Ջեյ Սի Էլ» հայկական ոսկերչական ասոցիացիայի տնօրենների խորհուրդը։


=== Քաղաքական գործիչ ===
1990-1995 թվականներին եղել է ՀԽՍՀ-ի Գերագույն խորհրդի պատգամավոր, 1995-1999 թվականներին՝ ՀՀ Ազգային ժողովի պատգամավոր։ Ֆինանսավարկային, բյուջետային և տնտեսական հարցերի մշտական հանձնաժողովի անդամ է։ Անդամակցել է ՀՀՇ-ին։ 2002-2004 թվականներին, նշանակվել է Կորեայի Հանրապետությունում Հայաստանի գլխավոր հյուպատոս։ 2006 թվականից ընտրվել է Շվեյցարիայի հայ ոսկերիչների միջազգային ասոցիացիայի նախագահ։ 2007 թվականի մայիսի 12-ին վերընտրվել է խորհրդարանի պատգամավոր։ Պետաիրավական հարցերի մշտական հանձնաժողովի անդամ է։ ՀՀԿ անդամ։


== Պարգևներ ==
Բարեկամության շքանշան (Ռուսաստան, 2015 թվականի սեպտեմբերի 22), Ռուսաստանի Դաշնության հետ բարեկամության ամրապնդման և համագործակցության, տնտեսական և մշակութային կապերի զարգացման գործում մեծ ներդրման համար։


== Ծանոթագրություններ ==
Բերացհաուզեն

Բերացհաուզեն  (գերմ.՝ Beratzhausen), կոմունա Գերմանիայում՝ Բավարիա երկրամասում։
Ենթարկվում է Վերին Պֆալցի վարչական կենտրոնին։ Մտնում է Ռեգենսբուրգ շրջանի կազմի մեջ։ Բնակչությունը կազմում է 5463 մարդ (դեկտեմբերի 31, 2010 թվական)։ Զբաղեցնում է 72,54 կմ² մակերես տարածք։ Պաշտոնական կոդ՝ 09 3 75 118։


== Ծանոթագրություններ ==


== Արտաքին հղումներ ==
Պաշտոնական կայք Archived 2012-08-14 at the Wayback Machine.
Գալուստյան

Գալուստյան, հայկական ազգանուն։


== Ազգանունը կրողներ ==
Անաստասիա Գեորգիի Գալուստյան (1999), գեղասահորդուհի։
Գալուստ Օհանջանի Գալուստյան (1891-1982), բժիշկ, լրագրող։
Գրիգոր Համբարձունիի Գալուստյան (1879-1963), գրող, խմբագիր։
Լևոն Գալստյան (20-րդ դար), լրագրող։
Լուտեր Մարգարի Գալստյան (1899-1987), բանաստեղծ։
Խորեն Գալստյան (1880-ական թթ.-1942), հասարակական գործիչ։
Հայկազուն Հակոբի Գալստյան (1920-1985), գրող։
Հերմինե Գալուստյան (1914-1989), մաթեմատիկոս, քաղաքական գործիչ։
Միքայել Սերգեևիչ Գալուստյան (1979), շոումեն, հումորիստ, դերասան, սցենարիստ, պրոդյուսեր։
Շնորհք Միհրանի Գալուստյան (1913-1990), Պոլսո Հայոց 83-րդ պատրիարք, հասարակական և հոգևոր-մշակութային գործիչ, մտավորական ու գրող։
Վաղարշակ Գալուստյան (19-րդ դար-՞), թարգմանիչ։
Վաղինակ Ասիկի Գալուստյան (1973), հունահռոմեական ըմբիշ։


== Տես նաև ==
Գալուստ
Գալստանյան
Գալստյան


== Ծանոթագրություններ ==
Ուֆֆիցի

Ուֆֆիցի պատկերասրահ (իտալերեն՝ Galleria degli Uffizi, Uffizi՝ գրասենյակ), պետական պատկերասրահ Ֆլորենցիայում, կառավարական գրասենյակների համար կառուցված շենքում (1560-1585)։


== Պատմություն ==
Ուֆֆիցի պատկերասրահի շենքի պատմությունը սկսել է 1559 թվականին, երբ Կոզիմո I Մեդիչին որոշում է քաղաքով մեկ տարածված գրասենյակները համախմբել մեկ շենքում։ Նախագիծը իրականացնելու համար հրավիրվում է Ջորջո Վազարին, որը սկսում է աշխատանքները 1560 թվականին։ 1574 թվականին Վազարին մահանում է և նրա գործը շարունակում է Բերնարդո Բուոնտալենտին։ Սակայն շենքը չծառայեց իր բուն նպատակին և 1575 թվականից Մեդիչի ընտանիքին պատկանող արվեստի ստեղծագործությունների հավաքածուի հիման վրա կազմավորվում ու հիմնադրվում է Ուֆֆիցի պատկերասրահը։


== Հավաքածուն ==
Սկզբում այստեղ պահպանվել են բնագիտական և այլ հուշարձաններ, որոնք 18-րդ դարի վերջին և 19-րդ դարում փոխադրվել են այլ թանգարաններ։ Ուֆֆիցին ունի XIII-1XVIII դարերի իտալական գեղանկարչության՝ աշխարհում ամենահարուստ հավաքածուն (հատկապես մեծ տեղ են գրավում Վենետիկի և Ֆլորենցիայի գեղանկարչական դպրոցների գործերը)։ Ուֆֆիցիում պահվում են Սանդրո Բոտիչելլիի, Լեոնարդո դա Վինչիի, Ռաֆայելի, Ջորջոնեի, Տիցիանի և այլ վարպետների աշխատանքներ։
Հիանալի նմուշներ են ներկայացված անտիկ, ֆրանսիական, գերմանական, նիդերլանդական, հոլանդական և ֆլամանդական արվեստներից։
Եզակի է եվրոպական նկարիչների ինքնանկարների (այդ թվում նաև Հ. Այվազովսկու) հավաքածուն։


== Պատկերասրահ ==

		
		
		
		
		
		
		
		
		
		
		


== Արտաքին հղումներ ==
Ուֆֆիցիի պալատը Ֆլորենցիայում (անգլ.) (իտալ.)


== Ծանոթագրություններ ==
(6249) Ջենիֆեր

(6249) Ջենիֆեր (անգլ.՝ Jennifer), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1991 թվականի մայիսի 7-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 1,914653 ա. մ., առավելագույնը մոտենում է 1,6429 ա. մ. հեռավորության վրա և հեռանում 2,1864 ա. մ.։ Արեգակի շուրջ մեկ ամբողջական պտույտ է կատարում 967,68 երկրային օրվա ընթացքում, իր ուղեծրով շարժվելով միջինում 0,372022 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 28,11° անկյուն։
Ջենիֆեր աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6249) Ջենիֆեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)